Rikunarita-ORG/Wikinium huggingface dataset:
# 宋順帝

**順皇帝**諱**準**，字**仲謀**，小字**智觀**，明帝第三子也。泰始五年七月癸丑生。七年，封安成王，食邑三千戶。仍拜撫軍將軍，置佐史。廢帝即位，為揚州刺史。元徽二年，進號車騎將軍、都督揚南豫二州諸軍事，給鼓吹一部，刺史如故。四年，又進號驃騎大將軍、開府儀同三司，班劍三十人，都督、刺史如故。

元徽五年七月戊子夜，廢帝殞，奉迎王入居朝堂。壬辰，即皇帝位。

夏四月壬申，進齊公爵為齊王，增封十郡。甲戌，安西將軍武陵王贊薨。丙戌，命齊王冕十有二旒，建天子旌旗，出警入蹕，乘金根車，駕六馬，備五時副車，置旄頭雲罕，樂儛八佾，設鐘簴宮縣。進世子為太子，王子、王女、

王孫爵命之號，壹如舊儀。辛卯，天祿永終，禪位于齊。壬辰，帝遜位于東邸。既而遷居丹陽宮。齊王踐阼，封帝為汝陰王，待以不臣之禮。行宋正朔，上書不為表，答表不為詔。

建元元年五月己未，殂于丹陽宮，時年十三。諡曰順帝。六月乙酉，葬于遂寧陵
# 文言

**文言**者，古東亞人所以書其言，而述志表情也。

先民言語，傳乎口耳，至結繩以記，事日贅，是結繩之不足，求諸繪圖，繪圖猶逾，而創字製文，金石竹帛載之，自劉漢而書諸紙。唐宋降，文士崇古非今，尚先秦古文，規法矩繩，典模乃定。由是，口述耳聞者雖變於百歲千載，手書目觀者猶通，前後貫延三代。唯文言非創於一舉而得，所式所尊，莫衷一是，時比燕越。

## 類比

白話者，方今之中國語文。比量焉，則文言意稍為賅也。

| 類比 | 文言文 | 白話文 |
| --- | --- | --- |
| 長短 | 言簡意賅 | 章繁篇長 |
| 出處用法 | 主文述 | 率「文仿語（我手寫我口）」，亦加修飾。 |
| 語感 | 古雅精煉 | 會意昭彰 |
| 用詞一 | 單字為詞、重字為詞、疊詞多見、用典頻繁、多援古語、四字成句、前後對仗者多、句整詞齊、隱晦委婉、曲折諭意 | 兩字詞以為主、文法構詞稍長、意顯了了、凡名物稱謂，多不齊整、意達而詞通則已 |
| 用詞二 | 一字多用 | 異字異用 |
| 用詞三 | 之 | 的 |
| 句末助語詞 | 已、矣、乎、也... | 了、吧、啊、嗎... |
| 文法詞組次序 | 彈性較大 | 次序明確 |
| 標點 | 標點少而簡，逗句為主 | 標點繁多 |
| 流傳 | 古以考科求仕者，文人廣以為範，今者從人喜趣，習而諳之者鮮 | 廣傳於華文界 |
| 習法 | 誦經義、輔解隻字單語 | 字詞拆解為主，輔以文法分析 |

## 承傳

### 源

文言，興於漢，又云漢文，外交朝鮮、東胡、匈奴、西域、南越等諸國，其戎狄之民，惟用言而無文，故受漢文，曰**漢文**云，書同文，言文異。

朝韓，曰漢文（한문）。日本曰漢文（かんぶん）。安南，亦曰漢文（Hán Văn）。

### 傳播

李唐以來，外交東國日本、西國西夏、北國朝鮮、南國南越暨安南，其戎狄之民，惟用言而無文，故受漢文，曰**真書**、**真名**、**唐文**云，書同文，言文異。又出俗字、方言字、假名、西夏文、女真文、古壯字、古白文、喃字等各書其言。自是五方悉歸漢字藝文之畛，其勢赫赫如暘谷也。

日本石川縣金澤市兼六園內石碑碑文所見漢字乃文言文也
自唐以來，中日溝通，片假名平假名始普衍於時，公函書牘、文獻、石碑、佛教經文等，多效文言。如〈石川縣戰死士盡忠碑〉碑文，追念死國烈士，曰：「人誰無一死死而得其所榮矣」云云。按，事發於明治十年，明年碑立。

### 文辭漸俗

有元之世，通俗文體漸興。明太祖朝，俗文初入聖旨。白話漸興。

滿清入關，白話始與文言並存朝堂之上。

### 晚清

道咸以降，西力東漸，國勢日蹙，士多視舊學為無用，於是西學大興。先是，宇內同文，雖三韓、東瀛、安南之域，音韻雖殊，然書契必宗諸漢法，往來通問，一如中土。迨乎近世，時局滄桑，言文合一之議起。中國則崇直語而廢古文，列邦亦各制國音以錄其語，同文之化遂革，漢風不復舊觀矣。

## 今況

逮至今日，漢土四方，曰大陸、曰臺灣、曰港澳，黌宇設教，猶未廢古文；東瀛日本，亦兼涉獵，以此列諸講肄。

至若諸地方音鄉談，於雅言亦各有所存。粵地之語即是；言辭簡練，頗得雅言之遺。至若梨園樂府、俠義說部，每尚文素相間，雅俗共賞。

昔者港島文苑，尤以此風相尚，雜糅文言、語體、粵音鼎足而三，時號「三及第」，亦一時之詭制也。

## 引據
# 平安朝

平等院
日本國**平安朝**，起延曆十三年桓武帝遷都平安，止源賴朝開府鎌倉，前後三百九十年。歷三十三帝。

## 略史

此代承奈良餘緒，而修政以律令。惟令之弊多而益少，氓流於野。乃置國司於諸國。分權於田堵。故諸藩日盛，復以兵威之。則武士興。戍衛有任，紫宸安泰。朝中莫不世官，謂之攝關家。白河帝禪，號院。實聽政焉。是爲治天之君。久之，朝綱漸廢，武弁平清盛起自莽夫，入爲相國，獨斷臺省者二十載。鼎器虛設，衣冠盡去。清盛既薨，源賴朝討平其黨，安德帝投海。天下遂服鎌倉將軍。

## 諸帝

* 桓武天皇
* 平城天皇
* 嵯峨天皇
* 淳和天皇
* 仁明天皇
* 文徳天皇
* 清和天皇
* 陽成天皇
* 光孝天皇
* 宇多天皇
* 醍醐天皇
* 朱雀天皇
* 村上天皇
* 冷泉天皇
* 圓融天皇
* 花山天皇
* 一條天皇
* 三條天皇
* 後一條天皇
* 後朱雀天皇
* 後冷泉天皇
* 後三條天皇
* 白河天皇
* 堀河天皇
* 鳥羽天皇
* 崇德天皇
* 近衛天皇
* 後白河天皇
* 二條天皇
* 六條天皇
* 高倉天皇
* 安德天皇
* 後鳥羽天皇
# 僧院

帕拉爾聖瑪利亞僧院
**僧院**者，僧眾修道處也。基督、回、釋、印度諸教皆有之。英語曰**Monastery**，本希臘語**獨處**之謂也。其形制大小參差。常有住持、僧眾、尼眾居於僧舍內。

## 釋教僧院

釋教僧院，多號之曰寺，請見其文以明之，此不詳述。

## 基督僧院

基督僧院，肇自埃及僧聖安東尼，安東尼本富家子，感於神召，乃變賣產業，隱修漠中二十五載，曾不出戶。世人奇之。公元四世紀，埃及僧帕科繆潛心修道，歎靜處之鮮有，乃集諸賢而立僧院，為靈修之所。帕氏者，基督修院之鼻祖也。公元六世紀，努西亞之聖本篤初草隱修儀軌於西教會，是為西教會隱修鼻祖，詳見隱修院(Abbey）。正教會修院以阿索斯山著於世，復有僧院曰拉伏拉（Lavra），二者形制有別。詳見其文。

## 回教僧院

回教無修道僧院，清真寺者，蓋敬神之所也。有伊斯蘭學校曰**瑪德拉薩**مدرسة‎‎。校中所習，古蘭、聖訓、回教律爾，能記誦古蘭者，授稱哈菲茲。八五九年，大食國立卡魯因大學於摩洛哥，是為天下大學之最古者。詳見伊斯蘭學校
# 文學

蓋**文章**者，所以載道抒懷，形事繪物也。托於言辭，形乎翰墨；內以彰性情，外以顯萬象。其體則有詩、賦、騷、文，其流則為詞、曲、傳奇、小說。至若寓言、說林，亦其枝派也。

## 釋義

文學之名，古矣。《論語》載孔門四科，文學居其一，子游、子夏為之冠。邢氏疏曰：「若文章博學，則有子游、子夏二人也。」漢晉以降，亦為冑子之學。歷代或置文學之官，以掌辭章。宋文帝留心藝文，立玄、史、文學三館，各置博士，文學始分科而獨立矣。至於文辭之美、屬文之能，亦謂之文學。元結序《大唐中興頌》，稱「非老於文學，其誰宜為」，此之謂也。

## 史

文學之源，可溯諸三百篇。降及有唐，近體大興；宋則詞盛，元則曲興；明清之際，小說蔚為大觀。歷代佳作，卷帙浩繁，洋洋乎不可勝數也。

至於泰西之文，其來亦遠。其初多為勸誡，宗教是崇，故說經傳道之作，連篇累牘。耶氏之教，其文尤盛，自成一家。其後流派滋蕃，或尚情思，放浪形骸，號曰「浪漫」；或摹寫物態，窮形盡相，謂之「寫實」（復有批判世情，魔幻諸相者）。流風所及，派別林立，未可枚舉。

當今之世，文多傳於電書萬里之網，觀者如雲，其勢日盛，一時奇觀也。

## 據
# 名詞

**名詞**者，詞類之一，又名**名字**、**名物字**、**實句**，古稱**舉**。蓋所以名物指事，若「人」、「木」、「愛」、「能」、「福祉」之屬皆是也。

二分之，有專名，有常名。常名有五，曰獨名、群名、複名、物名、玄名。或可數，或不可數，固有單數、雙數、眾數。至於殊方之語，名字往往因數而易其體。如英語，一木曰tree，眾木曰trees是也。
# 字形

字形諸解，宜閱釋義。
此數字形雖各異，皆拉丁小寫「a」字也。以文字之學言之，單「ɑ」、複「a」，皆一「**字位**」之二「**變位**」。
凡形於書而及其中者，皆字也。其中，意也；其形，**字形**也。或曰：「凡一字之輪廓、體格，謂之字形」。 故凡字形，必有定格，居一文之中。

## 字形、字位、字符

英文之外，書拉丁字者，多附標以示破讀。若「à」，蓋附「◌̀」之「a」者也。 凡附標，無上無下無左無右無居於中者，皆一字形也。雖如「Ł」者，「◌̷ 」貫於「L」，黏連難分，亦兩字形。此西文之成說也。然今日疇學格致之文，多借舊字，或有兼字與標而同借者，則不得猶爲二也。

又若西歐之文， 「i」上之「◌̇」不得爲一字形也。蓋「i」之與「ı」，率皆一字；形與未形，不涉音義。然突厥語中，「i」「ı」判然二字，則「◌̇」既爲字素，則亦字形也。

冰島文之「æ」，合「a」「e」成；德文之「ß」，合「ſ」「z」成：然亦爲字符。 初，蓋二字相鄰而示一音也；後乃連綴，猶爲二字。今也作一字，譬叔重言「合體爲字」。故亦當爲一字形也。

西文有連字之法，若「f」與「i」相鄰，則連而爲「ﬁ」。於文字言之，則兩字也；於排版言之，則一字形也。蓋其形黏連不分，而居一字模上。

今之排印學，凡言「**字符**」，則兼包**字**與**類字**。 故廣於語文學所謂「字」也。 概言之，形元謂之字形。

## 據
# 阿拉伯數字

蓋諸國異乎文字，阿拉伯數字亦然，今中華從歐洲式
**阿拉伯數字**者，泰西所習之算數標識也。其符凡十：零曰0，一曰1，二曰2，三曰3，四曰4，五曰5，六曰6，七曰7，八曰8，九曰9。此十符，足以記天下之數。

其源出自天竺。古之天竺人，創此數術，以記位計數。後經大食（阿拉伯），傳入歐陸，故名。歐人始得之於十世紀，然其流傳甚緩。迨至十三世紀，義大利鴻儒斐波那契遊學阿爾及爾，得見斯術，歸而著《算經》，廣布歐陸。然歐人猶多用羅馬舊數，未能盡改。

及十五世紀，印刷術興。書籍傳播，斯術益彰。於是阿拉伯數字，大行於世。泰西諸國，相繼採用。其便於計算，記大數之能，不需籌算之具，易於校勘，皆為世人所重。

此數字之用，不止於泰西。遠至中華，亦有所聞。明末清初，天主教士東來，攜此術至。清世宗時，邵雍《皇極經世》有言：「西洋新法，以十為準。」蓋指此也。

數字之形，因時因地而異。大食東方所用，形制與泰西稍異。其零曰٠，一曰١，二曰٢，三曰٣，四曰٤，五曰٥，六曰٦，七曰٧，八曰٨，九曰٩。此殊非泰西今用之形也。

泰西諸邦，採用斯術，非一朝一夕之功。英倫三島，始見於十四世紀末。有日晷銘文，鐫於一三九六年；有鐘樓門銘，鑱於一四八七年。匈牙利國王拉迪斯勞五世，始用此數於一四五六年之詔書。俄羅斯彼得大帝，於一六九九年，正式廢舊行新，改用阿拉伯數字。

中國自古有數字，蓋與此異。甲骨文數字，遠在公元前十四世紀，較天竺數字尚早千餘載。然形制懸殊，不可同日而語。後世算籌、蘇州碼，皆本土之計數法也。

今之電報、無線電、計算機，皆用此數字。蓋取其簡便易辨，利於傳輸計算也。摩斯密碼、阿斯克碼，以迄今日通用之萬國碼，無不收錄此十符。

## 據

* 撮譯自英文維基大典阿拉伯數字一文
# 札幌市

紫紅域爲札幌市所在
市旗
市章
**札幌市**，日本之市也，今爲北海道之治所。北海道政區、此最大。政令市。

## 地理

東至江別市、北廣島市，南接惠庭市、千歲市、伊達市，西伴虻田郡喜茂別町、虻田郡京極町、余市郡赤井川村，北鄰小樽市、石狩市、石狩郡當別町。

## 沿革

大正十一年，札幌區爲札幌市。

昭和十六年，倂札幌郡圓山町。
昭和廿五年，倂札幌郡札幌村一部、札幌郡白石村。
昭和廿六年，倂札幌郡廣島村一部。
昭和卅年，倂札幌郡琴似町、札幌郡札幌村、札幌郡篠路村。
昭和卅六年，倂札幌郡豐平町。
昭和四十二年，倂札幌郡手稻町。
昭和四十七年，爲政令指定都市。
昭和四十八年，倂小樽市一部。

## 政區

札幌市政區劃圖
札幌區十、治在中央。

* 中央區、
* 北區、
* 東區、
* 白石區、
* 豐平區、
* 南區、
* 西區、
* 厚別區、
* 手稻區、
* 清田區。

## 它典

* 札幌市政府
# 阿伊努語

**阿伊努**者，北海之言也。其語之質，綴屬相連；古則眾義抱合以成一辭。凡為文，賓居謂前，謂居語末。其施受之辨，視動靜而異。書用片假名、拉丁字。

## 規序

蝦夷語施受之辨，其規甚繁，隨稱而易。自稱之眾，其施受之三要，蓋及物之主、不及物之主、受事之賓，其綴各異。及至對稱，則主賓分流。若夫他稱，則略而不標，謂之「零標」。

## 聲韻

### 聲母

唇音：p m
舌音：t n
牙音：k
齒音：t͡s~t͡ʃ~d͡z~d͡ʒ(作c)
喉音：(ʔ) h w j
半舌音：ɾ(作r)
註：聲門塞音通常不標出，若欲表則作'

古時蝦夷人難言全濁音，如：sarampa告辭、道別（古用語），源古和語然らば(さらば, saraba)。此舉與原始和語一般無二，如：\*kətəmpa 現和語之「言葉(ことばkotoba)」、\*int-u 古和語之「出づ(いづid-u)」。

蝦夷人同和人皆難分全清、次清，兩者亦自古咸無分泥母[n]、疑母[ŋ]。

樺太語入聲弱為[h]，如：itak（北海）-itah（樺太）。

### 韻母

同和語，僅a, e, i, o, u五者。惟u之音與現和語異，僅和語言「う(u)」之音實為[ɯᵝ]，阿伊努語同古日語為[u]。

## 稱謂

凡人稱之標識，多為聯綴之辭，附於動詞前後。其代名與助綴（依「代名—主語綴—賓語綴」之序）列於下表（以日高地沙流音）：

**阿伊努語人稱標識表**| 稱謂 | 眾寡 | 自立代名 | 施事助綴（主語） | 受事助綴（賓語） |
| --- | --- | --- | --- | --- |
| 及物 (vt.) | 不及物 (vi.) |
| 自稱 （第一人稱） | 單 | kani | ku= | en= |
| 眾（排外） | coka | ci= | =as | un= |
| 眾（含外/敬） | aoka | a= | =an | i= |
| 對稱 （第二人稱） | 單 | eani | e= | e= |
| 眾 | ecioka | eci= | eci= |
| 他稱 （第三人稱） | 單 | sinuma | （無） | （無） |
| 眾 | oka | （無） | （無） |
| 泛稱/第四人稱 | - | asinuma | a= | =an | i= |

註：泛稱之標，亦充含外、尊稱、無定指之用。

沙流音ku=、ci=若後方為韻母則縮為k=、c=

## 動律隨數而易

其動詞之根，常隨單、眾之數而易。數之辨，非獨存於名詞，尤重於動詞（異幹複數）。如：

「往」：單云arpa，眾云paye。

「立」：單云as，眾云roski。

「在」：單云an，眾云okay。
＊日高地亦言「oka」

「來」：單云ek，眾云arki。

復有質名二用、動名同形者，如itak，既指「言語」，亦謂「言說」。然「言」之為義亦有別：其指「談說」者（類和語之「話す」），曰 itak；其指「道之、曰之」者（類和語之「言う」），則曰 ye。故云「吾言阿伊努語」，必曰：Aynu itak ku=ye。

## 寒暄

* irankarapte：i=rankarap-te，rankarap為寒喧（ram心，karap觸及），-te為令、使（使役後綴）。別來無恙。和語晨、晝、昏有別，阿伊努語則無。
* iyayraykere：i=yayrayke-re，yayrayke為自盡之意（yay-自，ray死，-ke及物化），故此乃yayirayke，道謝之意（兩者發音僅於次節稍有異，後者原由尚不清），-re與上方-te乃同根，惟用法異也（聲母終採-te、韻母終採-re、r終採-e，原始阿伊努語\*d和\*r皆成今r）。承蒙、有勞。
* apunno paye (yan)：安 行，yan用於謙、禮，前者謂語若有異根則需以眾數呈現。主謂將行者。
* apunno okay (yan)：安 存。客別主、辭行。

＊日高地亦言apunno oka (yan)

* apunno sini (yan)：安 歇。就寢前言之。（類和語之「おやすみ(なさい)」）
* etok(o) tuye：於前 切（刀劍亦然）。於人行事時叨擾用語。（類和語之「邪魔する」）
* simusiska：si-musis-ka，si-為自身，musis為嗆、窒息，-ka與-te用法無異。清嗓，古蝦夷拜訪禮，男子企戶前清嗓以示有人，女則多撫門牆（古時為茅屋，撫之則聲出）、擊物以噪。
# 明治

| 明治天皇 |
| --- |
|  |
| **名諱** | **睦仁** |
| **生卒** | 嘉永五年至明治四十五年 |
| **在位** | 慶應三年至明治四十五年 |
| **政權** | 日本國 |
| **陵墓** | 伏見桃山陵 |
| **先君** | 父孝明天皇 |
| **嗣君** | 子大正天皇 |
| 年號 |
| 明治 |

**明治**，日本明治天皇年號，典據《周易》【說卦】︰「聖人南面而聽天下，嚮明而治」。始於一八六八年，止於一九一二年，凡四十五年。

## 大事

## 生

## 卒

## 紀年

| 明治 | 元年 | 二年 | 三年 | 四年 | 五年 | 六年 | 七年 | 八年 | 九年 | 十年 |
| --- | --- | --- | --- | --- | --- | --- | --- | --- | --- | --- |
| 西曆 | 一八六八年 | 一八六九年 | 一八七〇年 | 一八七一年 | 一八七二年 | 一八七三年 | 一八七四年 | 一八七五年 | 一八七六年 | 一八七七年 |
| 干支 | 戊辰 | 己巳 | 庚午 | 辛未 | 壬申 | 癸酉 | 甲戌 | 乙亥 | 丙子 | 丁丑 |
| 明治 | 十一年 | 十二年 | 十三年 | 十四年 | 十五年 | 十六年 | 十七年 | 十八年 | 十九年 | 二十年 |
| 西曆 | 一八七八年 | 一八七九年 | 一八八〇年 | 一八八一年 | 一八八二年 | 一八八三年 | 一八八四年 | 一八八五年 | 一八八六年 | 一八八七年 |
| 干支 | 戊寅 | 己卯 | 庚辰 | 辛巳 | 壬午 | 癸未 | 甲申 | 乙酉 | 丙戌 | 丁亥 |
| 明治 | 廿一年 | 廿二年 | 廿三年 | 廿四年 | 廿五年 | 廿六年 | 廿七年 | 廿八年 | 廿九年 | 三十年 |
| 西曆 | 一八八八年 | 一八八九年 | 一八九〇年 | 一八九一年 | 一八九二年 | 一八九三年 | 一八九四年 | 一八九五年 | 一八九六年 | 一八九七年 |
| 干支 | 戊子 | 己丑 | 庚寅 | 辛卯 | 壬辰 | 癸巳 | 甲午 | 乙未 | 丙申 | 丁酉 |
| 明治 | 卅一年 | 卅二年 | 卅三年 | 卅四年 | 卅五年 | 卅六年 | 卅七年 | 卅八年 | 卅九年 | 四十年 |
| 西曆 | 一八九八年 | 一八九九年 | 一九〇〇年 | 一九〇一年 | 一九〇二年 | 一九〇三年 | 一九〇四年 | 一九〇五年 | 一九〇六年 | 一九〇七年 |
| 干支 | 戊戌 | 己亥 | 庚子 | 辛丑 | 壬寅 | 癸卯 | 甲辰 | 乙巳 | 丙午 | 丁未 |
| 明治 | 卌一年 | 卌二年 | 卌三年 | 卌四年 | 卌五年 |
| 西曆 | 一九〇八年 | 一九〇九年 | 一九一〇年 | 一九一一年 | 一九一二年 |
| 干支 | 戊申 | 己酉 | 庚戌 | 辛亥 | 壬子 |

|  |  |  |
| --- | --- | --- |
| 繼 慶應 | 日本年號 | 下 大正 |

| 臺灣年號 |  |
| --- | --- |
|
永曆 → 康熙（永和） → 雍正 → 乾隆（天運 → 順天 → 天運） → 嘉慶（光明） → 道光（天運 → 大明主 → 順天 → 奉天） → 咸豐 → 祺祥 → 同治 → 光緒 → 永清 → 明治（天運 → 大靖） → 大正 → 昭和 → 民國 |
# 禪宗

**禪宗**，佛教之一種，開祖菩提達摩，天竺圣僧也。從賈船至中土，拜求那波陀羅下楞伽宗而師之。少林寺始之。

圓相
學成，梁武帝聞之而慕，乃詔見，欲知己修僧舍，成仁美，供奉勤，功德何如，祖師一語道破帝偽，遂不見容，乃一葦渡江，如嵩山面壁九年，始得傳人，以下次第：二祖慧可，三祖僧璨、四祖道信、五祖弘忍、六祖慧能（北宗則神秀大師），七祖菏澤（或云禪宗無七祖者，然時北宗以無遮大會敗北，天下皆以慧能為正統。）

禪宗，不立文字，見性成佛，悟後起修，遂有公案，錄諸人頓悟言行。

## 南頓北漸

五祖弘忍年事高，患衣缽之不傳，乃命弟子慧能，神秀作偈而呈，以定宗門。如下：

* 身是菩提樹，心如明鏡臺。時時勤拂拭，勿使惹塵埃。——神秀
* 菩提本無樹，明鏡亦非臺。本來無一物，何處惹塵埃。——惠能

五祖善慧能之偈，乃傳衣缽焉，受命南歸，神秀去北，弘揚漸悟法門。

## 禪定

圭峰宗密分禪五等，次第如是：外道禪、凡夫禪、小乘禪、大乘禪、最上乘禪，法門嘗有數息法，觀心法，圓覺法，禪定者，“觀身不淨，觀受是苦，觀心無常，觀法無我。”謂之四念處觀

## 參閱

* 壇經
* 楞伽經
* 碧巖錄
# 秦

春秋之世，秦在西陲，蓋宗周故地也
**秦**，周之諸侯也。嬴姓趙氏，周武王以其先非子善養馬，封於秦，以爲附庸。平王元年，遷洛邑，以秦襄公有護王之功，建諸侯，據故宗周地。

秦德公元年都雍，至秦獻公二年遷櫟陽，居雍凡三百年，故城遺跡尚存。

春秋中，秦繆公欲霸，敗於晉殽，乃轉而西向，霸西戎。

其勢不及晉、楚。至秦孝公用商鞅變法。其子秦惠文王僭王號、滅蜀，遂成大國。山東諸國欲合縱弱秦，爲秦張儀連橫所解。秦莊襄王間滅周，秦王政二十六年盡滅六國，一統天下。車同軌，書同文，行同輪，混同天下之習，定於一尊，以傳萬世。然，役民以建，苦民尤甚，民乃欲反。又十二年，始皇崩，傳位胡亥，受制趙高，朝政紊亂、民變四起。越三年，子嬰繼立，亡於劉項。起襄公元年甲子，迄二世三年甲午，歷二十七世，三十二君。凡五百七十一年。

## 政

### 政制

秦制，以三公九卿主事。商鞅奠基而李斯開之。皇帝為尊，制誥調度，悉奉其意，而公卿參政事。丞相宰輔，位冠三公。御史大夫監察百官，太尉掌軍政，共翼輔相。九卿以衛尉護宮、郎中令掌警衛、太僕掌宮中車馬、廷尉掌法、典客掌交、奉常掌宗廟禮儀、宗正掌皇室內事、少府掌稅與造、治粟內史掌財、內史掌都與關中、將作少府掌宮室興建。

### 律法

秦重法家，刑罰整全。然殘而暴，致「奸邪並生，赭衣塞路，囹圄成市，天下愁怨，潰而叛之。」。罰有死刑、肉刑、笞刑、徒刑、遷刑、耐刑、罰金、贖刑、連坐、貶官、誶刑。死刑有九，梟首、棄市、斬、車裂、磔、戮、定殺、生埋、絞也。肉刑有四，黥刑、劓刑、刖刑、宮刑也。徒刑有八，城旦舂者男修城而女舂米、鬼薪者男砍柴、白粲者女擇米祭廟、司寇者疆役、罰作復作者男戍疆而女勞於官府、侯者禦敵、下吏者官吏服役、隸臣妾者成官奴也。

秦制「五家為伍，十家為什」，相互監察，設長以治。

## 秦世系

周孝王封非子於秦邑，復嬴祀，號秦嬴

秦嬴非子

秦公伯

秦仲

秦莊公也

秦襄公 始爲諸侯

秦文公

秦憲公立

秦出公

秦武公

秦德公 遷雍

秦宣公

秦成公

秦穆公任好

秦康公英

秦共公和

秦桓公榮

秦景公石 僭天子葬儀

秦哀公

秦惠公 與孔子同時

秦悼公

秦內亂，伍封平之，立嬴利

秦厲共公利

秦躁公

秦懷公

秦靈公

秦簡公悼

秦惠公

秦出子

秦獻公師隰

秦孝公渠梁

秦惠文王駟

秦武王盪

秦昭襄王

秦孝文王柱

秦莊襄王子楚

秦始皇帝政

秦二世皇帝胡亥

秦王子嬰

持節降沛公，秦亡

## 引據
# 晉

晉之另解，請閱釋義。
咸熙二年，司馬炎受魏禪，**晉**之始也。至元熙二年禪讓劉裕，凡一百五十有六年，十六帝。初都洛陽，永嘉之亂，二帝被俘，宗室琅琊王睿登極於江東，都建康。以後雖有北復洛陽，桓溫有還洛之議，唯門閥貪安江左，乃止。桓玄亂，劉裕平，國政盡收劉氏。禪讓劉裕，晉亡。

## 史誌

太康元年，武帝南平吳，一統天下。疆域東濱海，西至蔥嶺，南達嶺南，北抵燕山。

晉武帝復封建，罷州郡兵，以諸侯督軍事，防漢末州郡割據之事。晉惠帝惛，賈皇后主事，諸王欲帝，終致八王之亂，河間、齊、趙、楚、東海、汝南、成都、長沙八王互伐，晉衰。

永嘉元年，晉懷帝即位，東海王專權。時年民亂蜂起，匈奴、鮮卑、羯、氐、羌諸族叛。五年，匈奴劉淵陷洛陽，虜懷帝，史稱永嘉之亂。

永嘉七年，懷帝崩。太子鄴嗣位於長安。匈奴旋破長安，俘帝。

帝見俘，晉元帝即位建康，以存晉祀。晉得以偏安江左，時有復河南，皆不久有。

永嘉禍後，世族黎民俱圖南。世族濟江，免繇役、干國政、擁大權，富可敵國，晉室亦不可節制。

氐族秦苻堅獨霸北方，欲南滅晉統一天下，晉太元八年、秦建元十九年揮百萬師南下。謝安主戰，遣謝石謝玄，戰於淝水，秦軍大敗。後中原復分崩離析，晉仍偏安江南。

北人南遷，吳、漢雜處，文化迥異。北人佔地僑置郡縣，免役有害於國。晉末厲行土斷，依居處入籍，隔閡始泯。

桓玄之亂，北府兵劉裕平之，封宋王，入攝國政，元熙二年禪讓劉裕。

## 晉世系

晉之世系
魏政盡歸司馬氏

晉高祖宣皇帝懿(武帝祖，追尊)

晉世宗景皇帝師(武帝伯父， 追尊)

晉太祖文皇帝昭(武帝父， 追尊)

受禪自魏

晉世祖武皇帝炎

晉孝惠皇帝衷

八王之亂

晉趙王倫

晉孝懷皇帝熾

永嘉之亂

晉孝愍皇帝鄴

東遷建康

晉中宗元皇帝睿

晉肅宗明皇帝紹

晉顯宗成皇帝衍

晉康皇帝岳

晉穆皇帝聃

晉哀皇帝丕

晉廢皇帝奕

桓溫以帝陽痿無子，另立帝室別支

晉太宗簡文皇帝昱

晉烈宗孝武皇帝曜

晉安皇帝德宗

晉恭皇帝德文

禪讓劉裕
# 京都市

深綠域爲京都市所在
市旗
市章
**京都市**在日本，京都府治所也。京都府政區，此爲至大。政令市。平成二十五年有人口近一百四十七萬。

## 沿革

明治廿二年，以上京区、下京区，爲京都市。倂紀伊郡福稻村。
卅五年，倂葛野郡大內村之一部。

大正七年，倂愛宕郡：白川村、田中村、下鴨村、鞍馬口村、野口村、上賀茂村之一部、大宮村之一部、葛野郡：衣笠村、朱雀野村、大內村、七條村、西院村之一部、紀伊郡：柳原町、東九條村之一部、上鳥羽村之一部、深草村之一部。

昭和六年，倂伏見市、紀伊郡：深草町、下鳥羽村、橫大路村、橫納所村、橫堀內村、橫向島村、橫竹田村、上鳥羽村、吉祥院村、宇治郡：醍醐村、山科町、葛野郡：嵯峨町、花園村、西院村、太秦村、梅畑村、梅津村、京極村、松尾村、桂村、川岡村。而紀伊郡廢。
廿三年，倂葛野郡：中川村、小野鄕村。而葛野郡廢。
廿四年，倂愛宕郡：雲畑村、岩倉村、八瀨村、大原村、靜市野村、鞍馬村、花脊村、久多村。而愛宕郡廢。
廿五年，倂乙訓郡：大枝村、久我村、羽束師村。
卅一年，爲政令指定都市。
卅二年，倂北桑田郡京北町之一部、久世郡淀町。

平成十七年，倂北桑田郡京北町。

## 地理

山凡二：曰愛宕山、曰比叡山。

河凡八：曰鴨川、曰桂川、曰高野川、曰白川、曰堀川、曰高瀨川、曰西高瀨川、曰宇治川。

東臨滋賀縣高島市、同大津市，南至宇治市、久世郡久御山町、八幡市、乙訓郡大山崎町、向日市、長岡京市、大阪府三島郡島本町、同高槻市，西伴龜岡市，北接南丹市。

## 政區

京都市政區劃圖
京都區十八、治在中京。京都府政府在上京。

* 右京區、
* 南區、
* 左京區、
* 上京區、
* 中京區、
* 東山區、
* 山科區、
* 下京區、
* 西京區、
* 南區、
* 伏見區。

## 據

## 它典

* 京都市政府
# 東京都

東京都
都旗
都章
**東京都**，實為日本之都。有皇居、國會。所在，古為武藏、下總二國之地，曰江戶。明治元年，遷都於此，因在舊京都之東，遂易茲名。財所甚豐，馳名天下。並其屬郊，口凡三千七百萬有奇，甲於天下。在關東平原，傍東京灣，多填海以為地。

都廳所在，東京都新宿区西新宿二丁目。此《定東京都廳位置之條例》所定。

## 政區

東京都
東京都有二十三區、二十六市、一郡、四支廳。

### 區

* 千代田區
* 中央區
* 港區
* 新宿區
* 文京區
* 品川區
* 目黑區
* 大田區
* 世田谷區
* 澁谷區
* 中野區
* 杉並區
* 豐島區
* 北區
* 板橋區
* 練馬區
* 臺東區
* 墨田區
* 江東區
* 荒川區
* 足立區
* 葛飾區
* 江戶川區

### 市部

* 昭島市
* 秋留野市
* 稻城市
* 青梅市
* 清瀨市
* 國立市
* 小金井市
* 國分寺市
* 小平市
* 狛江市
* 立川市
* 多摩市
* 調布市
* 西東京市
* 八王子市
* 羽村市
* 東久留米市
* 東村山市
* 東大和市
* 日野市
* 府中市
* 福生市
* 町田市
* 三鷹市
* 武藏野市
* 武藏村山市

### 郡

* 西多摩郡

### 支廳

* 大島支廳
* 三宅支廳
* 八丈支廳
* 小笠原支廳

## 引據

## 兼查

* 日本都道府縣
* 日本三大都市

## 它典

* 東京都官網
# 本州

**本州**島居朝鮮東海中，當日本海、太平洋間，乃世界第七大岛也。北以津輕海峽望北海道，南以關門海峽隔九州。南北千三百公里，方二十三萬又五百公里。至高處富士山，三千七百七十六米。有水出焉，至長者信濃川。其所處也，歐亞板塊太平洋板塊之銷減帶，初有火山處海下，歷年冒升出水而成島，乃得本州，時地震。

日本都焉。有口一億餘，關東有其四一。其野可出稻，山梨出美果。
# 四國地方

四國地方
**四國**，嶼也，屬日本列嶼。位本州嶼西南，北臨中國地方，西南鄰九州嶼，與本州嶼之往來，必經瀨戶內海。縱一百八十六公里，東西二百五十四公里，口三百九十七萬餘。
四國地方除其本嶼，小豆嶼、大三嶼、大嶼、中嶼、伯方嶼皆為所轄。

## 概要

四國嶼古稱伊予之二名嶼，亦稱伊予嶼、二名嶼。古四國轄阿波國、讚岐國、伊予國、土佐國四令置國，乃五畿七道之南海道所轄，故今人曰「四國」。
今四國地方轄香川、愛媛、德島、高知諸縣，古之四令制國也。四國近本州，故其民經紀撙節出納之事，民情亦近本州近畿地方、岡山縣、廣島縣。

## 口

| 都道府縣 | 排名 | 人口 | 全國比例 |
| --- | --- | --- | --- |
| 徳島縣 | 四十四 | 七十八萬五千八百七十三 | 百分之零點六 |
| 香川縣 | 四十 | 九十九萬五千七百七十九 | 百分之零點八 |
| 愛媛縣 | 廿七 | 一百四十三萬九百五十七 | 百分之一點一 |
| 高知縣 | 四十五 | 七十六萬四千五百九十六 | 百分之零點六 |
| 共計 | 三百九十七萬七千二百零五 | 百分之三點一 |
# 北海道

北海道所在（紫紅區域）
道旗
道章
自治區域邊界線
**北海道**在日本之至北，西臨日本海、東望太平洋、北接鄂霍次克海間，兼轄北方四島（今為俄國所據）。治在札幌。北以稚內，南以函館。方八百三十萬公里。有石狩川，天鹽川。古來阿伊努人棲此。產薯、甜菜、小麥、牛乳、大米。口五百五十萬有餘。地廣而人稀，日本他地皆稠焉。

## 沿革

古蝦夷地。齊明帝四年，阿倍比羅夫初征蝦夷。鐮倉之世，置蝦夷管領，以其地處邊徼，流人多徙此。復以安藤氏（即後世安東氏、秋田氏）領之。室町世，蠣崎季繁遠渡至此，屬安東氏，居花澤館。子孫相襲，至後奈良帝天文中，蠣崎季廣臣蝦夷，子慶廣屬德川氏，封松前藩主。安政六年，箱館開港。明治元年，江戶開城，海軍奉行榎本武揚引新選組北渡及此，立蝦夷共和國。旋爲天皇所滅。二年，置開拓使，改稱北海道，領十一國、八十六郡。十五年，廢開拓使，置函館、札幌、根室三縣。十九年，省三縣而置北海道廳。三十年，置十九支廳。 平成二十二年，廢支廳，置振興局。

## 政區

道轄九總合振興局，五振興局，凡十四政區。

* 空知總合振興局
	+ 夕張市
	+ 岩見澤市
	+ 美唄市
	+ 蘆別市
	+ 赤平市
	+ 三笠市
	+ 瀧川市
	+ 砂川市
	+ 歌志內市
	+ 深川市
	+ 空知郡
		- 南幌町
		- 奈井江町
		- 上砂川町
	+ 夕張郡
		- 由仁町
		- 長沼町
		- 栗山町
	+ 樺戶郡
		- 月形町
		- 浦臼町
		- 新十津川町
	+ 雨龍郡
		- 妹背牛町
		- 秩父別町
		- 雨龍町
		- 北龍町
		- 沼田町
* 石狩振興局
	+ 札幌市
		- 中央區
		- 北區
		- 東區
		- 白石區
		- 厚別區
		- 豐平區
		- 南區
		- 西區
		- 手稻區
		- 清田區
	+ 江別市
	+ 千歲市
	+ 惠庭市
	+ 北廣島市
	+ 石狩市
	+ 石狩郡
		- 當別町
		- 新篠津村
* 後志總合振興局
	+ 小樽市
	+ 島牧郡
		- 島牧村
	+ 壽都郡
		- 壽都町
		- 黑松內町
	+ 磯谷郡
		- 蘭越町
	+ 虻田郡
		- 新雪谷町
		- 喜茂別町
		- 京極町
		- 俱知安町
		- 眞狩村
		- 留壽都村
	+ 岩內郡
		- 共和町
		- 岩內町
	+ 古宇郡
		- 泊村
		- 神惠內村
	+ 積丹郡
		- 積丹町
	+ 古平郡
		- 古平町
	+ 余市郡
		- 仁木町
		- 余市町
		- 赤井川村
* 膽振總合振興局
	+ 室蘭市
	+ 苫小牧市
	+ 登別市
	+ 伊達市
* 虻田郡
	+ 豐浦町
	+ 洞爺湖町
* 有珠郡
	+ 壯瞥町
* 白老郡
	+ 白老町
* 勇拂郡
	+ 安平町
	+ 厚眞町
	+ 鵡川町
* 日高振興局
	+ 沙流郡
		- 日高町
		- 平取町
	+ 新冠郡
		- 新冠町
	+ 日高郡
		- 新日高町
	+ 浦河郡
		- 浦河町
	+ 樣似郡
		- 樣似町
	+ 幌泉郡
		- 襟裳町
* 渡島總合振興局
	+ 函館市
	+ 北斗市
	+ 松前郡
		- 松前町
		- 福島町
	+ 上磯郡
		- 知內町
		- 木古內町
	+ 龜田郡
		- 七飯町
	+ 茅部郡
		- 鹿部町
		- 森町
	+ 山越郡
		- 長萬部町
	+ 二海郡
		- 八雲町
* 檜山振興局
	+ 檜山郡
		- 江差町
		- 上國町
		- 厚澤部町
	+ 爾志郡
		- 乙部町
	+ 久遠郡
		- 瀨棚町
	+ 奧尻郡
		- 奧尻町
	+ 瀨棚郡
		- 今金町
* 上川總合振興局
	+ 旭川市
	+ 士別市
	+ 名寄市
	+ 富良野市
	+ 上川郡（石狩國）
		- 鷹棲町
		- 東神樂町
		- 當麻町
		- 比布町
		- 愛別町
		- 上川町
		- 東川町
		- 美瑛町
	+ 上川郡（天鹽國）
		- 和寒町
		- 劍淵町
		- 下川町
	+ 空知郡
		- 上富良野町
		- 中富良野町
		- 南富良野町
	+ 勇拂郡
		- 占冠村
	+ 中川郡
		- 美深町
		- 音威子府村
		- 中川町
	+ 雨龍郡
		- 幌加內町
* 留萌振興局
	+ 留萌市
	+ 增毛郡
		- 增毛町
	+ 留萌郡
		- 小平町
	+ 苫前郡
		- 苫前町
		- 羽幌町
		- 初山別村
	+ 天鹽郡
		- 遠別町
		- 天鹽町
* 宗谷總合振興局
	+ 稚內市
	+ 宗谷郡
		- 猿拂村
	+ 枝幸郡
		- 濱頓別町
		- 中頓別町
		- 枝幸町
	+ 天鹽郡
		- 豐富町
		- 幌延町
	+ 禮文郡
		- 禮文町
	+ 利尻郡
		- 利尻町
		- 利尻富士町
* 鄂霍茨克總合振興局
	+ 北見市
	+ 網走市
	+ 紋別市
	+ 網走郡
		- 大空町
		- 美幌町
		- 津別町
	+ 斜里郡
		- 斜里町
		- 清里町
		- 小清水町
	+ 常呂郡
		- 訓子府町
		- 置戶町
		- 佐呂間町
	+ 紋別郡
		- 遠輕町
		- 湧別町
		- 瀧上町
		- 興部町
		- 西興部村
		- 雄武町
* 十勝總合振興局
	+ 帶廣市
	+ 河東郡
		- 音更町
		- 士幌町
		- 上士幌町
		- 鹿追町
	+ 上川郡
		- 新得町
		- 清水町
	+ 河西郡
		- 芽室町
		- 中札內村
		- 更別村
	+ 廣尾郡
		- 大樹町
		- 廣尾町
	+ 中川郡
		- 幕別町
		- 池田町
		- 豐頃町
		- 本別町
	+ 足寄郡
		- 足寄町
		- 陸別町
	+ 十勝郡
		- 浦幌町
* 釧路總合振興局
	+ 釧路市
	+ 釧路郡
		- 釧路町
	+ 厚岸郡
		- 厚岸町
		- 濱中町
	+ 川上郡
		- 標茶町
		- 弟子屈町
	+ 阿寒郡
		- 鶴居村
	+ 白糠郡
		- 白糠町
* 根室振興局
	+ 根室市
	+ 野付郡
		- 別海町
	+ 標津郡
		- 中標津町
		- 標津町
	+ 目梨郡
		- 羅臼町
	+ 色丹郡
		- 色丹村
	+ 國後郡
		- 泊村
		- 留夜別村
	+ 擇捉郡
		- 留別村
	+ 紗那郡
		- 紗那村
	+ 蘂取郡
		- 蘂取村

## 攷

## 博覽

* 北海道政府
# 青森縣

青森縣所在
縣旗
縣章
自治區域邊界線
**靑森**者，日本之縣也，處本州。治在靑森市。古曰陸奧國一部。

## 政區

### 市

* 靑森市
* 弘前市
* 八戶市
* 黑石市
* 五所川原市
* 十和田市
* 三澤市
* 陸奧市
* 津輕市
* 平川市

### 町村

* 東津輕郡
	+ 平內町
	+ 今別町
	+ 蓬田村
	+ 外濱町
* 西津輕郡
	+ 鰺澤町
	+ 深浦町
* 中津輕郡
	+ 西目屋村
* 南津輕郡
	+ 藤崎町
	+ 大鰐町
	+ 田舎館村
* 北津輕郡
	+ 板柳町
	+ 鶴田町
	+ 中泊町
* 上北郡
	+ 野邊地町
	+ 七戶町
	+ 六戶町
	+ 橫濱町
	+ 東北町
	+ 六所村
	+ 奧入瀨町
* 下北郡
	+ 大間町
	+ 東通村
	+ 風間浦村
	+ 佐井村
* 三戶郡
	+ 三戶町
	+ 五戶町
	+ 田子町
	+ 南部町
	+ 階上町
	+ 新鄕村

## 它典

* 青森縣政府
# 神戶市

深綠域爲神戶市所在
市旗
市章
**神戶市**，在本州島西南，政令市。兵庫縣之治所。兵庫縣列市，神戶方圓最廣。平成二十七年，人口百五十二萬有餘。

## 地理

東南臨大阪灣臨淡路市，西南至明石市，西北伴加古郡稻美町、三木市、三田市，東北接寶塚市、西宮市、蘆屋市。

## 沿革

明治廿二年，以神戶區、八部郡荒田村、菟原郡葺合村，爲神戶市。
廿九年，倂八部郡：湊村、林田村、須磨村之一部。

大正九年，倂武庫郡須磨町。

昭和四年，倂武庫郡：西鄕町、西灘村、六甲村之一部。
十六年，倂明石郡垂水町。
廿二年，倂武庫郡山田村、有馬郡：有馬町、有野村、明石郡：伊川谷村、玉津村、櫨谷村、平野村、押部谷村、神出村、岩岡村。
廿五年，倂武庫郡：御影町、住吉村、魚崎町、本庄村、本山村。
廿六年，倂有馬郡：道場村、八多村、大澤村。
卅年，倂有馬郡長尾村。
卅一年，爲政令指定都市。
卅三年，倂美囊郡淡河村。

## 政區

神戶市政區劃圖
神戶區八、治在中央。

* 灘區、
* 中央區、
* 兵庫區、
* 北區、
* 長田區、
* 須磨區、
* 垂水區、
* 西區。

## 據

## 它典

* 神戶市政府
# 大阪市

深綠域爲大阪市所在
市旗
市章
**大阪市**在日本，今為大阪府之治所。大阪府諸政區，惟此最大。政令市。

## 沿革

明治廿二年，以東區、南區、西區、北區，爲大阪市。
卅年，倂東成郡玉造町、東成郡東平野町、東成郡清堀村、東成郡西高津村、東成郡中本村一部、東成郡鶴橋村一部、東成郡生野村一部、東成郡天王寺村一部、東成郡野田村一部、東成郡鯰江村一部、東成郡都島村一部、西成郡三軒家村、西成郡九條村、西成郡難波村、西成郡天保町、西成郡傳法村一部、西成郡川北村一部、西成郡川南村一部、西成郡上福島村、西成郡下福島村、西成郡北野村、西成郡曾根崎村、西成郡野田村一部、西成郡川崎村一部、西成郡豐崎村一部、西成郡西濱町、西成郡木津村一部、西成郡今宮村一部。

大正十四年，倂東成郡天王寺村、東成郡平野鄕町、東成郡喜連村、東成郡北百濟村、東成郡南百濟村、東成郡田邊村、東成郡依羅村、東成郡墨江村、東成郡住吉村、東成郡安立町、東成郡敷津村、東成郡長居村、東成郡生野村、東成郡鶴橋町、東成郡中本町、東成郡神路村、東成郡小路村、東成郡城東村、東成郡榎本村、東成郡鯰江町、東成郡榎並町、東成郡城北村、東成郡古市村、東成郡清水村、西成郡傳法町、西成郡鷺洲町、西成郡歌島村、西成郡千船町、西成郡稗島町、西成郡福村、西成郡川北村、西成郡中津町、西成郡豐崎町、西成郡西中島町、西成郡豐里村、西成郡大道村、西成郡中島村、西成郡新庄村、西成郡北中島村、西成郡神津町、西成郡玉出町、西成郡粉濱村、西成郡津守村、西成郡今宮町。而東成郡、西成郡廢。

昭和卅年，倂北河內郡茨田町、中河內郡長吉村、中河內郡瓜破村、中河內郡矢田村、中河內郡加美村、中河內郡巽町。
卅一年，爲政令指定都市。

## 政區

大阪市政區劃圖
大阪區廿四，治在北區。大阪府政府在中央區。

* 西區、
* 浪速區、
* 西成區、
* 港區、
* 此花區、
* 西淀川區、
* 東淀川區、
* 東成區、
* 天王寺區、
* 住吉區、
* 大正區、
* 旭區、
* 福島區、
* 都島區、
* 城東區、
* 生野區、
* 阿倍野區、
* 東住吉區、
* 淀川區、
* 鶴見區、
* 平野區、
* 住之江區、
* 中央區、
* 北區（市廳舎所在地）。

## 它典

* 大阪市政府
# 東巴文

**東巴文**者，兼示音意之文也，其形尤古於甲骨文之形。
藏東滇北，納西族人居焉，世以為書。今存《東巴經》者，本源也。為東巴之所操，故謂之東巴文。

單字凡二千二百二十三，語豐甚。能通意感，能馭繁贅，且能賦詩。今得邦聯之讃許，乃以數碼錄之。

二零零五年，麗江市東巴文化治學所範之，統文之法則、音義云云。而同年貴州次鄉旅論事，張小軍曰:「東巴文且絕以濫商。」
# 北九州市

深綠域爲北九州市所在
市旗
市章
關門橋，九州架於本州，結連門司、北九州
小倉城
**北九州市**，日本九州島福岡縣一城，二十政令指定都市之一。

## 槪

方圓四千八百六十一平方公里，口凡九十九萬，轄七區。九州次大邑，僅次縣府福岡市，兩者間連新幹線，二十分鐘既達。

## 地理

北臨關門海峽望山口縣下關市，東南至京都郡苅田町、行橋市、京都郡京都町、田川郡香春町，西南伴田川郡福智町、直方市、鞍手郡鞍手町、中間市、遠賀郡水卷町、遠賀郡蘆屋町。

## 沿革

昭和卅八年，門司市、小倉市、若松市、八幡市、戸畑市合，爲北九州市。旋升政令市。

小倉市，北九州一部也，二戰之末，美國擬襲之以原子彈。一九四五年九月八日，密雲蔽天，可謂天憫小倉，長崎替之蒙難，實盟軍無意長崎，皆因當日氣象不宜。

## 政區

北九州市政區劃圖
北九州區七、治在小倉北。

* 門司區、
* 若松區、
* 戸畑區、
* 小倉北區、
* 小倉南區、
* 八幡東區、
* 八幡西區。

## 據

## 外典

北九州景

|  |  |
| --- | --- |
|
 | 聲音動靜，具錄於**維基共享︰Kitakyushu, Fukuoka** |

* 北九州市政府（日文）
# 文言維基大典

此文所述，文理本也。綜述諸語情況，則察維基大典。察專名，觀維基、維基媒體基金會。察撰述之技，觀共筆。
大典徽標
**文言維基大典**（下稱大典），始撰於丙戌年七夕，屬維基媒體基金會。及丙午年四月廿九，文章凡一萬四千七十九篇。

## 典序

蓋聞天地有文章之氣，古今無斷絕之學。自倉頡造書而鳥獸蹄迒之跡辨，及周公制禮而彝倫攸敘之道成。禮樂相須以為用，文質迭代而彌新。三代損益，垂範百王；六經刪述，沾溉萬世。及乎秦火劫灰，斯文幾墜；漢庭獻書，遺緒復張。由是太史敘事，通古今之變；昭明選文，總集部之大。歷朝纂修，代有巨帙：永樂鴻編，窮搜四海；四庫淵藪，囊括九流。然鈔繕之艱，流傳之隘，牙籤萬軸，終困一室之中；縹緗千架，難越重洋之外。

## 肇基

逮乎網路肇興，維基應運。衛詹美振臂一呼，天下景從；群策群力，共筆以成。諸語競起，各述其文。於是丙戌之歲，七夕之辰，同寅有志之士，慨然奮筆，以文言創典，期與諸語並峙。揆厥所由，蓋以華夏之學，必藉華夏之文而傳；聖賢之道，當循聖賢之言而述。是故不從白話之俗，獨守文言之正。非矜古而薄今，實取質而去蕪也。

## 文理

夫文言者，根柢雅言，源流深遠。言簡而意賅，辭約而旨遠。上承三代禮樂之遺風，下啟百世文明之新運。觀其為用也：載天文地理之奧，則精微而不遺；述人倫政教之要，則典雅而有則。是故大典以文言行文，非徒載述故實，亦求以古法闡新世之大道，揚中華文理之精粹，興千年舊邦之文運。

既以文立典，遣詞用字，務求其雅。一字之安，堅若磐石；一句之工，瑩如美玉。故體裁、序跋、凡例、索引，所納字詞，多異通語：以「文」稱「條目」，以「議」稱「討論」，以「誌」稱「歷史紀錄」，不一而足。蓋辭必己出，義歸典雅，庶幾不墜斯文之統緒也。

而以古載新之謂者，不泥於古，善變通焉。為便讀者，納用當世標點。蓋取法乎上，行之乎中，文質彬彬，然後君子。

## 體制

大典分類，一從四部之法，以「經」「史」「子」「集」為宗。惟四部之義，損益往昔，以合當世之用：

1. 經者，經緯天地之理也，盡收格物致知之文，舉凡物理、化學、生物、數術，皆歸此部，蓋格物窮理，猶經之緯天地也；
2. 史者，秉筆直書，善善惡惡，功者嘉之，過者貶之，無論功大，有過則錄，傳之萬世，為人所鑑也；
3. 子者，天下諸子之學，百家爭鳴之說，兼納古今中外之思辨也；
4. 集者，集天下詩詞歌賦、雜文逸事，文苑藝林，咸在其中也。

卷首別立「詩詞賞析」「琳琅博古」二項，亦職是故也。

## 典徽

大典典徽，崇尚中華文法：隸書字體，右而左書，古意盎然。副題則據《清史稿》汪由敦傳「老誠端恪，敏慎安詳，學問淵深，文辭雅正」句。並以對聯末字仄起平落之故，作「文辭雅正，學問淵深」，以行書書之。蓋文辭者，外見之華也；學問者，內蘊之實也。華實相副，表裏如一，斯大典立身之旨也。

## 校讎

諸夏維基之中，大典以治學嚴謹見稱。效付梓之則，三校文章，法度森嚴。凡簡略不盡者，稱底本；詳實可校者，經分校官補潤，成初定本；叙事完備，已為正典、卓著，並經初校者，呈總校官複核，而為校正本。其慎也如此，蓋取劉向校書之意，法鄭玄箋注之嚴。一字不苟，三復乃定。庶幾傳信於後世，無愧於前修。

## 初創

初立之時，規模未備，篳路藍縷，以啟山林。收錄文章，多為史籍紀傳。寒暑易節，歲月遞嬗，典章漸成，凡例、章法俱立，改以撰述、考據、繙譯並重。譬如積土成山，風雨興焉；積水成淵，蛟龍生焉。一簣之功不棄，萬仞之高可期。

## 譽議

網絡之上，言及大典者，議論紛紜，莫衷一是。有謂編纂者稀，崇古抑今，有異當世百科者；有言質木無文，惟體裁以類書為綱，可謂成功者；亦有云樸實無華，兼取中西，稱許賞譽者。然則眾口難調，自古已然。《離騷》見謗於楚廷，《太史公書》或譏於後世，何足怪哉？大典之志，在乎傳承文脈，光大斯文。行之以恆，持之以信，則百世之後，斯文不墜。

## 結語

自古立言之難，不在辭藻之工，而在義理之正。大典之立，上承數千年文言之統，下開網絡共筆之先。以古文載新知，化舊學為通識。譬猶明月出於東山之上，徘徊於斗牛之間，雖不自大，而光被四表。願與天下有識之士，共襄盛舉，繼往開來。使文言之美，不絕如縷；使中華之學，薪火相傳。

## 考據

## 兼查

* 維基大典春秋
* 報端蹤跡
* 文道傍堠

|  |  |
| --- | --- |
|
 | 聲音動靜，具錄於**維基共享︰文言維基大典** |

|  |  |
| --- | --- |
|
 | 當時情狀，具錄於**維基世事︰文言維基大典收文逾萬** |

諸夏維基大典

|  |  |  |  |  |  |  |  |
| --- | --- | --- | --- | --- | --- | --- | --- |
| 文言維基大典 | 中文維基百科 | 粵文維基百科 | 吳語維基百科 | 贛語維基百科 | 客家語維基百科 | 閩東語維基百科 | 閩南語維基百科 |
# 期貨

**期貨**，定契約所以互易於他時也。買賣二者立契定於他日某時，以某價易以某量某物。其契約預設，條款劃一，以便流轉易手。

期貨為衍生品屬，以所易之物判，可為商品期貨、金融期貨二者。商賈憂日後貨物市價之不測，則以期貨為逕途，預價賤者買之，預價昂者賣之，於交割之日，期現二貨之損益相抵，由是不至於盈虧難計。

曰若稽古，東瀛之民，首開期貨之市。時在江戶，大米價之昇降，關乎國計征伐之成敗，米商擁貨而居，揆大米之豐減供求，而異時互易。洎今一八四八年，美國八十二商賈，建芝加哥期貨交易所，是乃先聲。越十七年，芝加哥穀物所，出定劃一之合約，眾所樂用，即今所謂期貨也。中華民國時，滬上交易所紛立，參與者眾。滿洲國嘗於東北十五城立交易所，經營大豆諸物。至共和國初立，行計劃經濟，禁私產私營，期貨乃絕。迨至一九九二年，始復設交易所，方其盛時，凡五十餘所，一度投機極盛。後為國務院所削裁。今所存者，計上海、大連、鄭州、中金所四者。

而今世界所易之物日蕃，計曰農物，如棉花、大豆、小麥、玉米、糖、咖啡、橡膠、菜籽油、棕櫚油等；曰金屬，如銅、鋁、錫、鋅、鎳、黃金、銀等；曰能源，如原油、汽油，世倡環保，各國俱負減排二氧化碳之責，然其量不等，遂有富國市二氧化碳排量於窮國之事。中國四交易所易之物各異，上海市金屬、工業品；鄭州、大連市農物；中金所以滬深三百指數為商貨。
# 島根縣

**島根**，日本之縣也，處本州。治在松江市。古者出雲國、石見國、隱岐國在焉。屬中國地方。

## 政區

### 市

* 松江市
* 濱田市
* 出雲市
* 益田市
* 大田市
* 安來市
* 江津市
* 雲南市

### 町村

* 仁多郡
	+ 奥出雲町
* 飯石郡
	+ 飯南町
* 邑智郡
	+ 川本町
	+ 美鄕町
	+ 邑南町
* 鹿足郡
	+ 津和野町
	+ 吉賀町
* 隱岐郡
	+ 海士町
	+ 西島町
	+ 知夫村
	+ 隱岐島町

## 它典

* 島根縣政府
# 汶萊

| 汶萊和平之國Negara Brunei Darussalam |
| --- |
|

|  |  |
| --- | --- |
|  |  |

 |
| 循道行善，永志不渝الدائمون المحسنون بالهدى |
| **國歌：**主祐蘇丹 |
| 汶萊和平之國之所在 |
| **國體：** | 君主專制 |
| **元首**： | 蘇丹哈吉哈山納·包奇亞 |
| **總揆**： | 首相哈吉哈山納·包奇亞 |
| **國都**： | 斯里巴加灣市 |
| **國語**： | 馬來語 |
| **人口**： | 四十萬一千八百九十 |
| **通貨**： | 汶萊元 |

**汶萊**，或曰**文萊**，東南亞之國也，居南海婆羅洲。其國北瀕南海，東臨沙巴，西、南界砂拉越。沙巴、砂拉越，皆馬來西亞之州也。北婆三邦，唯汶萊為獨立主權之國焉。都斯里巴加灣市。其王號曰蘇丹。

有縣四：曰摩拉，曰馬來奕，曰淡布隆，曰都東。方約一百五十有二里，有衆四十萬餘，咸奉回教。
# 袁紹

**漢鄴侯袁紹**字**本初**，汝南汝陽人，司徒湯之孫，壯健好交結，大將軍梁冀以下莫不善之。少為郎，除濮陽長，遭母憂去官，徙居洛陽。紹有姿貌威容，愛士養名。既累世台司，賓客所歸，加傾心折節，莫不爭赴其庭。紹有姿貌威容，能折節下士，士多附之，曹操少與交焉。又外寬雅，有局度，憂喜不形於色，而內多忌害。辟大將軍何進掾，為侍御史、虎賁中郎將。

中平五年，為佐軍校尉。靈帝崩，紹勸何進徵董卓等眾軍，脅太后誅宦官，轉司隸校尉，及卓議欲廢立。紹勃然曰：「天下健者，豈惟董公。」橫刀長揖徑出，懸節於上東門，而奔冀州。董卓購募求紹。周珌、伍瓊為紹說卓，卓乃遣授紹勃海太守，封邟鄉侯。初平元年，紹遂以勃海起兵，討卓。自號車騎將軍，領司隸校尉。韓馥見人情歸紹，舉冀州以讓紹，紹遂領冀州牧。興平二年，拜紹右將軍。

建安元年，曹操迎天子都許。以紹為太尉，封鄴侯。時曹操自為大將軍，紹恥為之下，偽表辭不受。操大懼，乃讓位於紹。二年，拜紹大將軍，錫弓矢節鉞，虎賁百人，兼督冀、青、幽、并四州，然後受之。四年，紹簡精兵十萬，騎萬匹，欲出攻許，以審配、逄紀統軍事，田豐、荀諶、許攸為謀主，顏良、文醜為將帥。五年，進軍攻許。先遣顏良攻曹操別將劉延於白馬，紹自引兵至黎陽。曹操擊顏良斬之。紹乃度河，壁延津南。使劉備、文醜挑戰，曹操又擊破之，斬文醜。再戰而禽二將，紹軍中大震。操還屯官渡，紹進保陽武。相持百餘日，紹軍大潰，紹與八百騎度河，至黎陽北岸，入其將軍蔣義渠營。至帳下，把其手曰：「孤以首領相付矣。」義渠避帳而處之。使宣令焉。自軍敗後發病，七年夏，薨。

## 評

* 《三國志》評曰：「袁紹、劉表，咸有威容、器觀，知名當世。表跨蹈漢南，紹鷹揚河朔，然皆外寬內忌，好謀無決，有才而不能用，聞善而不能納，廢嫡立庶，舍禮崇愛，至於後嗣顛蹙，社稷傾覆，非不幸也。昔項羽背范增之謀，以喪其王業；紹之殺田豐，乃甚於羽遠矣！」
* 趙忠曰：「袁本初坐作聲價，不應呼召而養死士，不知此兒欲何所為乎？」
* 趙融曰：「賢人者，君子之望也。不禮賢，是失君子之望也。夫有為之君，不敢失萬民之歡心，況于君子乎？失君子之望，難乎以有為矣。」

## 據

* 《三國志·魏書六·董二袁劉傳》
* 《英雄記》
* 《九州春秋》
* 《獻帝春秋》
* 《後漢書·卷九·孝獻帝紀》
* 《典略》
# 漢語拼音輸入法

**漢語拼音輸入法**，屬音碼。以漢字之拉丁字母爲其碼。

## 種類

有古音輸入法，亦有粵語輸入法、吴語輸入法、閩語輸入法爾爾。然通用者，普通話拼音輸入法也，簡稱**拼音輸入法**，若微軟拼音、必應輸入法、搜狗拼音輸入法。或有假名輸入法，亦基於斯。

## 性質

五筆字型者，廿五進制也，蒼頡輸入法亦廿五，鄭碼輸入法者，廿六進制也，筆順者，五進制（一丨丿丶乙）也。然拼音輸入法，不屬任何進制，且極易重碼。嘗有誤輸「傳承福建拥擁軍傳統，投身軍營報效祖國」爲「傳承福建拥擁軍傳統，投身軍營報銷祖國」者，亦有「最後領導人」之誤。

## 引用
# 薛稷

**薛稷**字**嗣通**。蒲州汾陰人也。系出河東薛氏西祖第三房。登進士科。神功元年，任中書舍人。司草詔命。聖曆二年，召為控鶴監供奉。改奉宸大夫。參修《三教珠英》。景龍二年，充修文館學士。睿宗朝，累遷中書侍郎，參知政事。改左散騎常侍。歷工部、禮部尚書。官太子少保。人號薛少保。封晉國公。開元元年，以竇懷貞事伏誅。年六十五。

稷善書，後人謂初唐四家，稷其一也。用筆纖瘦，今傳《信行禪師碑》。宋徽宗皇帝所書瘦金體，師法稷風，兼取諸家而成。復善畫，尤專鶴。

## 據

* 《新唐書表第十三下》
# 仁川廣域市

**仁川廣域市**（韓國語︰인천광역시），簡曰**仁川**，舊稱**彌鄒忽**、**買召忽**、**召城縣**、**仁州**、**濟物浦**，大韓民國之廣域市也，在漢江口西。鄰首爾特別市，京畿道之金浦市、富川市、始興市。今市長爲朴南春。

|  |
| --- |
| **大韓民國仁川廣域市** |
| **豫** |
| 諺文 | 대한민국 인천광역시 |
| 市長 | 朴南春（박남춘） |
| 市會 | 南洞 |
| 轄 | 九百九十四平方公里 |
| 口 (二〇二〇年 五月) | 二百九十五萬 六十三 |
| 政級 | 廣域市 |

## 政區

仁川廣域市治
仁川廣域市有八區, 二郡。

### 區

* 桂陽區（계양구）
* 南洞區（남동구）
* 東區（동구 )
* 彌鄒忽區（미추홀구）
* 富平區（부평구）
* 西區（서구）
* 延壽區（연수구）
* 中區（중구）

### 郡

* 江華郡（강화군）
* 甕津郡（옹진군）

## 諸島

* 白翎島
* 大靑島
* 小靑島
* 延坪島

## 景

* 二〇一四年亞洲夏季運動會之地

## 它典

* 仁川廣域市廳
* 2014年仁川亞洲運動會 互聯網檔案館存錄，時二〇〇七年六月四日。
# 拉丁化新文字

**拉丁化新文字**（Latinxua Sin Wenz）者，漢語西字法也。已廢。成于一九三三年，蘇聯與中共同制。省聲調以求簡，是爲特徵。與國語羅馬字相爭。亦圖棄文言，取白話。略聲調，廢文言，亦爲庶也。漢語拼音者，其繼也。

遠東華工多文盲，不識字。一九三三年，蘇聯欲一掃文盲，遂圖拉丁，於海參崴案是事。後，世界語入中國。